
ဆွေးနွေးရန်မေးခွန်းများ
ဤသင်ခန်းစာတွင် သင်အနှစ်သက်ဆုံး သို့မဟုတ် အရေးအပါဆုံး သင်ယူရသည်ဟု ထင်မြင်သောအရာများမှာ အဘယ်နည်း။ သင်၌ မည်သည့်မေးခွန်းများရှိသနည်း။
သမ္မာကျမ်းစာ၏ပကတိအဓိပ္ပါယ်ကို သိရှိခြင်းသည် သမ္မာကျမ်းစာအနက်ဖွင့်ရာတွင် သင့်အား မည်သို့ကူညီပေးသနည်း။
သမ္မာကျမ်းစာတွင် အဓိပ္ပာယ်များစွာရှိသည်ဟု ရှုမြင်ခြင်းက သင်၏ သမ္မာကျမ်းစာ ဖတ်ရှုပုံနှင့် အနက်ဖွင့်ပုံအပေါ် မည်သို့သက်ရောက်နိုင်သနည်း။
ပုံဆောင်နည်းဖြင့် သမ္မာကျမ်းစာအနက်ပြန်ဆိုခြင်းသည် တန်ဖိုးရှိသည်ဟု သင်ထင်ပါသလား။ အဘယ်ကြောင့်နည်း။
သင်သည် သမ္မာကျမ်းစာကို ပကတိအတိုင်း သို့မဟုတ် ပုံဆောင်သဘောဖြင့် အဓိပ္ပာယ်ဖွင့်ဆိုရန် ပိုနှစ်သက်ပါသလား။ သင့်အဖြေကို ရှင်းပြပါ။
သင့်သြဇာလွှမ်းမိုးမှုနယ်ပယ်ရှိသူများ သမ္မာကျမ်းစာကိုမှားယွင်းစွာ မကျင့်သုံးမိစေရန် သင်မည်သို့အဓိပ္ပာယ်ဖွင့်ဆိုသနည်း။
သမ္မာကျမ်းစာ၏အဓိပ္ပါယ်မျိုးစုံသည် ဘာသာစကားကိုယ်တိုင်၏ မရေရာမှုများကြောင့် ဖြစ်ပေါ်လာသည်ဟု ငြင်းခုံဝေဖန်သူများကို သင်မည်သို့ တုံ့ပြန်မည်နည်း။
ပကတိအရချဉ်းကပ်နည်းကို အသုံးပြုခြင်းသည် သင်၏လက်ရှိအခြေအနေများတွင် သမ္မာကျမ်းစာကို ကျင့်သုံးပုံအပေါ် မည်သို့သက်ရောက်မှုရှိသနည်း။
သင့်လက်ရှိဓမ္မအမှုတော်တွင် သမ္မာကျမ်းစာ၏ပြည့်ဝသောတန်ဖိုးကို ရှာဖွေခြင်း၏ အရေးကြီးပုံကို သင် မည်သို့အလေးပေးသနည်း။
သင်၏ သမ္မာကျမ်းစာအနက်ဖွင့်ဆိုခြင်းနှင့် ကျင့်သုံးခြင်းတွင် သစ္စာရှိနေရန် မည်သည့်အချက်များက ကူညီပေးသနည်း။
သမ္မာကျမ်းစာဆိုင်ရာ အသေးစိပ်ဖော်ပြချက်များသည် သင်၏နားလည်မှုနှင့် သမ္မာကျမ်းစာအနက်ပြန်ဆိုမှုတွင် မည်သို့ကူညီပေးသနည်း။
ဤသင်ခန်းစာကိုမလေ့လာမီ၊ သမ္မာကျမ်းစာပိုဒ်တစ်ခုတွင် အဓိပ္ပါယ်တစ်ခုထက်မက ရှိသည်ဟု သင်ယုံကြည်ခဲ့ပါသလား။ ယခု သင်မည်သို့ထင်သနည်း။ ဤအရာက ကျမ်းပိုဒ်တစ်ခုကို သင်၏လေ့လာသည့်ပုံစံကို မည်သို့ပြောင်းလဲစေသနည်း။
ပြန်လည်သုံးသပ်ချက်- ပကတိအဓိပ္ပါယ်သည် ကျမ်းရေးသူ၏ရည်ရွယ်ချက်များနှင့် မူလပရိသတ်များ၏ သမိုင်းကြောင်းအရ သမ္မာကျမ်းစာ၏စကားလုံးများနှင့် စကားစုများကို အသုံးပြုသည်။
ကိစ္စရပ်လေ့လာမှု ၁- ဧသတာသည် ကမ္ဘာဦး ၁:၁၆ — နေ၊ လနှင့် ကြယ်များ ဖန်ဆင်းခြင်း — အကြောင်း အတွေးအမြင်များကို သူမ၏ ကျမ်းစာလေ့လာသည့်အဖွဲ့နှင့် မျှဝေခဲ့သည်။ “နေသည် ခရစ်တော်ကို ရည်ညွှန်းပြီး၊ လသည် ခရစ်တော်၏အလင်းကို ရောင်ပြန်ဟပ်မည့် အသင်းတော်ကို ရည်ညွှန်းသည်၊ ကြယ်များသည် ဖိလိပ္ပိ ၂း၁၄-၁၆ တွင် ပေါလုပြောသည့်အတိုင်း ဤလောက၌အလင်းကဲ့သို့ ထွန်းလင်းရမည့် ယုံကြည်သူတစ်ဦးချင်းစီကို ရည်ညွှန်းသည်ဟု သူမဆိုသည်။ သူမသည် အောက်ပါအတိုင်း ကောက်ချက်ချခဲ့သည်– “ဤကျမ်းပိုဒ်က အသင်းတော်သည် ခရစ်တော်၏ဘုန်းတော်ကို ပြသရမည်။ သို့သော် ယုံကြည်သူတစ်ဦးချင်းသည် ကြီးထွားရင့်ကျက်လာသည်နှင့်အမျှ ခရစ်တော်၏ဘုန်းတော်ကို ထင်ဟပ်ပြရန်မလိုပါ — မိမိတို့၏ဘုန်းအသရေဖြင့် ထွန်းလင်းနိုင်သည်။ ရင့်ကျက်လာသည်နှင့်အမျှ သင်၏ဘုန်းအသရေကို ရရှိမည်ဖြစ်သည်။”
ကိစ္စရပ်လေ့လာမှု ၂- ဓမ္မပညာရှင်ဩရီဂျင်သည် လုကာ ၁၀ ရှိ ကောင်းသောရှမာရိပုံဥပမာကို ပုံဆောင် အဓိပ္ပာယ်ဖွင့်ဆိုခဲ့သည်။ လုယက်ခံရသောသူမှာ အာဒံဖြစ်သည်။ ယဇ်ပုရောဟိတ်သည် ပညတ်တရားဖြစ်ပြီး လေဝိအမျိုးသားသည် ပရောဖက်များဖြစ်သည်။ ရှမာရိလူသည် ခရစ်တော်ဖြစ်သည်။ မြည်းသည် လောက၏အပြစ်များကို ထမ်းရွက်သော ခရစ်တော်၏ ရုပ်ခန္ဓာဖြစ်သည်။ တည်းခိုခန်းသည် အသင်းတော် ဖြစ်သည်။ ရှမာရိလူ၏ပြန်လာမည်ဟုကတိပေးခြင်းသည် ခရစ်တော်၏ဒုတိယကြွလာခြင်းကတိတော် ဖြစ်သည်။
ပြန်လည်ဆင်ခြင်သုံးသပ်ခြင်းမေးခွန်းများ
ဧသတာ၏ ကမ္ဘာဦး ၁:၁၆ အား အနက်ဖွင့်ဆိုချက်ကို မောရှေ၏ (သို့မဟုတ် ဘုရားသခင်၏) မူလအဓိပ္ပာယ် — သဒ္ဒါနှင့် သမိုင်းဆိုင်ရာအကြောင်းအရာများမှ ဆင်းသက်လာသော ပကတိအဓိပ္ပါယ်အဖြစ် ဖော်ပြနိုင်ပါသလား။ အသေးစိတ်ရှင်းလင်းဖော်ပြပါ။
ရှင်လုကာ ၁၀:၂၉၊ ၃၆-၃၇ ကိုဖတ်ပါ။ ဤကျမ်းပိုဒ်များအရ ယေရှု၏ပုံဥပမာ၏ အဓိကအချက်မှာ အဘယ်နည်း။ ဩရီဂျင်၏အဓိပ္ပာယ်ဖွင့်ဆိုချက်နှင့် ၎င်းသည် မည်သို့ကိုက်ညီသနည်း။
ကျမ်းပိုဒ်၏ပကတိအဓိပ္ပါယ်ထက် မိမိ၏စိတ်ကူးများဖြင့် လူအချို့ သမ္မာကျမ်းစာအား အနက်ဖွင့်သည်ကို သင်ကြားဖူးပါသလား။ သို့ဆိုလျှင် ဥပမာပေးပါ။
သမ္မာကျမ်းစာကို အနက်ဖွင့်ရာတွင် ကျမ်းပိုဒ်ထဲသို့ မိမိ၏အတွေးအမြင်များ မထည့်မိစေရန်နှင့် ဘုရားသခင့်နှုတ်ကပတ်တော်အစား မိမိ၏စကားကို မဟောပြောမိစေရန် သင် မည်သို့လုပ်ဆောင် နိုင်သနည်း။
လုပ်ဆောင်ရန် လုပ်ငန်းများ
သမ္မာကျမ်းစာထဲသို့ သင့်ကိုယ်ပိုင်အဓိပ္ပါယ်ကို မထည့်မိစေရန် သတိပြုပါ။ ကျမ်းရေးသူ၏မူလရည်ရွယ်ချက်ကို ပိုင်းခြားသိရှိရန် သဒ္ဒါနှင့် သမိုင်းဆိုင်ရာ အကြောင်းအရာများကို နားလည်ရန် မိမိကိုယ်ကိုသတိပေးပါ။
သင့်အသင်းတော်ရှိလူများအား သမ္မာကျမ်းစာကို မှန်ကန်စွာဖတ်ရှုပြီး အနက်ပြန်ဆိုရန် သင်ကြားပေးပါ။
